Salamaik datang di program pantun pertama secara live di twitter.. inilah dia #PantunMinang
#PantunMinang hadir di timeline dunsanak tiok rabu malam mulai jam 9 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan main #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. Usahokan #PantunMinang nan sanak buek pas 140 karakter tamasuak hashtagnyo #PantunMinang. Buliah dimentionkan, buliah indak.
4. #PantunMinang yang dibuek, sesuaikan dengan tema. Tema diumumkan jam 9, sekaligus menandai mulainyo #PantunMinang.
5. Indak sadolah #PantunMinang bisa di-RT. Kalau di RT sadonyo kanai limit tweet. Jadi nan ndak di RT jan bakaciak hati lo
6. Untuak dunsanak nan ndak ikuik #PantunMinang jan dicopas #PantunMinang sanak kito. Gunoan fitur retweet/RT di twitter.
[sws_pullquote_left]
Untuak malam kini (19 Juni 2013) #PantunMinang nyo diagiah tema “Bakalam-kalam” [/sws_pullquote_left]
- Makan malam bakalam-kalam | nasi disanduak tasuok tido | pasan sampaikan jo buruang balam | bakeh adiak nan denai cinto – @wendysukajaya
- Hilang Kalam Timbua Palito | Candonyo Tarang Nan Taukia | Siang Malam Raso Manyeso | Candonyo Utang Alun Tabayia – @yunanda86
- dek gara-gara lampu mati | tapaso bakalam-kalam se lai | dek gara-gara indak bapiti | tapaso makan kue talam se lai – @ariesta_ferline
- payah mancari bakalam-kalam | mancari topi baraso-raso | karano hari alah malam | minum kopi yo malapeh salero – @PantunDigoyang
- Bakalam-kalam dahulu | batarang-tarang kamudian | Basalam-salam kito dahulu | basayang-sayang kito kamudian – @Lin_aquatic
- Bakalam-kalam kita dahulu | batarang-tarang kamudian | bajomblo-jomblo kito dahulu | babini banyak kamudian – @irwankoto
- Bakalam-kalam malantuang bakso | Sampai kuahnyo bacampua salemo | Ndak tantu nyo urang ka puaso | BBM ko tega nyo naiak an juo – @astrocio
- Bakalam_kalam di mrapalam | malam-malam makan kue talam | adiak rancak mari kito basalam | bia kito kenalan labiah dalam – @hr_pinturicchio
- Kalam Bakalam Pancaliak an | Tampak Hanyo Sakileh Mato | Salam Basalam Tolong Sampaikan | Bakeh Mandeh Nan den Cinto – @yunanda86
- Bakalam kalam di malam tarang | ndak taraso hari alah siang | malang bana nasib si bujang | lalok di lua bakain saruang – @PangeranAnkga
- Pai ka ladang bakalam kalam | jan lupo mamanen pinang | yo sabana lamak si kue talam | makanan khas urang minang – @dawelejunior
- Maisok rokok bakalam kalam | duduak santai di palataran | Dek ulah arok mandapek balam | punai di tangan balapehan – @agungkapau
- Bakalam kalam rumah inyiak | dek talampok batang asem | Jiko BBM jadi naiak | biaso mambali bensin kini mambali balsem – @LinggaArza
- Bakalam-kalam dimlam langang | rokok sbatang pangganti kawan | kok badai amuaknyo alam | tando harus berbenah sabalum ramadhan – @77Ega
- yo santiang si urang solok | alun takilek lah takalam | Kini mato lah ndak namuah lalok | dek mancaliak adiak tadi malam – @iniRickRick
- Bakalam kalam katiko bajalan | sampai mailia paluah jo salemo | Oi kawan nan ado di pasaman | ambo taragak kito mangopi basamo – @PanglimaKelam1
- Mati lampu dimalam hari | bakalam-kalam agak sabanta | hargo BBM lah naiak tinggi | awak tapaso kayuah sapeda – @taufikengineer
- Kue talam kue apam | ciek kurang tigo balabiah | kulik uda bukannyo kalam | kulik adiak nan talampau putiah – @kapuyuakkloting
- Pai jlan bakalam kalam | jalannyo pakai onda | Taingek wakatu 15 taun nan silam | Adiak manangih dek tasungkua di banda – @hr_pinturicchio
- bakalam-kalam mambuek janji | sambia tagak di baliak puso | malam-malam danga urang mangaji | jadi taragak bulan puaso – @PantunDigoyang
- Bakalam kalam mancari kawan | kawan dicari banamo pak uo | Tugas kuliah dikarajoan | pantun minang dipikia juo – @LinggaArza
- Bakalam kalam uda jo uni | ndak tau koq di sampiangnyo ado buayo | Simpel se kriteria calon bini | bialah rancak asa lai kayo – @PanglimaKelam1
- Kalam bakabuik di bukiktinggi | tandonyo patang lai ka manjalang | Salam basambuik di ungkik lai | tandonyo sanang lai ka datang – @Ujihafidz
- mati lampu pas sadang baraja | lilin diiduikan sabatang ciek | dek bakalam kalam mancari samba | ikua pariuak nan taesek – @papiiwan
- Pai ka surau bakalam kalam | handak mangaji jo angku aji | kini badan acok mandamam | ubeknyo uda jo angku kali – @tilofa
- bakalam-kalam mancari piti | piti didapek di ateh meja | sabana barek raso hati | tiok ditanyo bilo wisuda – @ie_moet91
- Bakalam-kalam dirumah anduang | tapuang di abuih namonyo cilok | titip salam dari banduang | denai taragak pulang ka solok – @_itsMeReynold
- bakalam2 mnangkok jalak | jalak dtangkok ddalam parak | tapanca kantuik dek manahan galak | mancaliak uda sarawanyo kuyak – @ie_moet91
- kalalok ndak bisa kalam-kalam | ambiak criket iduikan lampu togok | caliak pagi lubang iduang alah itam | alah sarupo jo asbak rokok – @nandagusra
- bakalam kalam mkan bakso | bksonyo d baok urang k mudiak | disangko klakson puso | kironyo bunyi kantuik adiak – @farrazRaik
zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn